Шок үткәс, министрҙар императорҙы үҙҙәренең ҡулдарынан килгән бөтә сараларҙы ҡулланып тыныслыҡты һаҡлап ҡалырға тырышасаҡтарын әйткәндәр,әммә һуғышҡа әҙерләнеү элеккесә үҙгәрешһеҙ дауам иткән. Бер нисә аҙнанаң министрҙар кабинеты алышынған: Коноэ отставкаға сыҡҡан, уның урынына генерал Хидэки Тодзе килгән. 1941 йылдың 8 декабрендә (7 декабрь, Гавайяла) йөҙләгән япон самолеттары Перл-Харбор гаванендәге америка флотына ҡапыл киҫәтмәҫтән һөжүм итәләр һәм һуғыш асалар. Бер үк ваҡытта Көньяҡ-Көнсығыш Азияға бәреп инәләр. Был хәлдәрҙән һуң Японияға кире сигенергә мөмкинлек бөткән.